Nakuphi 2021 Kampbrief
Kamp Nakuphi 2021
Kamp Nakuphi 2021 vind plaas vanaf 2 tot 9 Oktober 2021 by Da Gama Dam, Mpumalanga. Lees die Kampbrief vir meer inligting!
Met trots aangebied deur
Welkom by Nakuphi!
Kamp Nakuphi is 'n waterwerkkamp wat jaarliks in Oktober aangebied word en vind plaas op Da Gama Dam wat tussen Witrivier en Hazyview lê.
Kamp Nakuphi se hoof doel is wateravontuur en ons streef om 'n hoë gehalte kursus aan elke verkenner te bied.
Nakuphi is 'n trotse Gebiedskamp van Die Voortrekkers: Transvaal.
Nakuphi is meer as net 'n verkennerkamp - dit is 'n tuiste waarheen jy jaar na jaar kan terugkeer. Skryf in en word deel van hierdie dinamiese familie!
Ten spyte van die uitdagings wat COVID-19 bied gaan Kamp Nakuphi steeds aan in 2021! Lees die kampbrief om in te skryf!
Tydens die kenteken word die Verkenner aan die water voorgestel, met verskeie interessante aktiwiteite, soos dieptepeilings, bou en bemanning van 'n weerstasie, hengel en nog vele meer.
Hier word die Verkenner die kuns van roei aangeleer. Daar word van platboom kano's, K1 en K2 kano's, en vlotte gebruik gemaak om die kuns te bemeester. Een van die hoogtepunte is die uitslaap, waartydens die Verkenners met hulle vlotte, kano's, bagasie en kos die kamp verlaat en iewers anders langs die dam gaan oornag.
Graad 9 - 12
Nakuphi bied die Voëlidentifisering spesialisasie aan. Da Gama Dam se ryk ekologie bied die perfekte geleentheid om jou kennis van die voëllewe rondom varswaterbronne te verskerp en indien jy verkies om jou voete bietjie droëer te hou is die kursus vir jou! Die kursus sluit ook 'n uitstappie na die Kruger wildtuin in!
Tydens dié baie opwindende kursus, word Verkenners die basiese beginsels van seil geleer. Hierdie kuns word aangeleer deur van catamarans gebruik te maak. Alhoewel dit baie stabiele bote is, kan al die beginsels van seil baie goed hier geleer word. Die kursus word afgesluit met 'n baie opwindende regatta. 'n Verkenner wat die kenteken voltooi, kan op sy eie 'n boot opslaan en gaan seil in matige wind toestande. Elke Verkenner word met 'n spesiale toekenning en sertifikaat beloon na sy/haar eerste suksesvolle alleenvaart.